પાટીદારોને અનામત, ખેડૂતોનું દેવું માફ કરવા જેવા મુદ્દે ઉપવાસ પર બેઠેલા પાસ કન્વીનર હાર્દિક પટેલે ઉપવાસના આઠમા દિવસે એટલે કે શનિવારે ગઢડા મંદિરના એસપી સ્વામીએ જળ ગ્રહણ કરાવ્યું હતું. હાર્દિકે ઉપવાસ પર બેઠા પછી જળનો ત્યાગ કર્યો હતો જેના કારણે તેના શરીર પર વિપરિત અસર થઈ રહી હતી. આ લડાઈ લાંબી ચાલશે તે માટે સમર્થકો અને પાસ નેતાઓએ હાર્દિકને મનાવ્યો જે બાદ સ્વામીએ જળ ગ્રહણ કરાવડાવ્યું.